નવી દિલ્હી: નોટબંધીના ૪૩ દિવસ બાદ પણ સામાન્ય લોકોને કેશની તીવ્ર અછતનો સામનો કરવો પડી રહ્યો છે તો બીજી બાજુ કેટલાક લોકો એવા પણ છે કે જેમની પાસે લાખો-કરોડોની કેશ રોકટોક વગર પહોંચી ગઇ છે, જોકે ઇન્કમટેકસ સહિત અન્ય તમામ એજન્સીઓ આવા લોકોને રોજ પકડી રહી છે. બેંગલુરુમાં સાત શરાફી વેપારીઓને ત્યાં ઇન્કમટેક્સ વિભાગે સર્ચ ઓપરેેશન હાથ ધરીને રૂ.૪૮ કરોડની અઘોષિત આવક પકડી પાડી હતી. આ ઉપરાંત દેશના અન્ય શહેરોમાં પણ મોટા પાયે નવી નોટો ઝડપી પાડી છે.